
από αίτηση μου στη Βιβλιοθήκη. 

ΠΕΡΙΛΗΨΗ
Η περίληψη περιλαμβάνει το σκοπό - αντικείμενο της εργασίας, τη μεθοδολογία, τα βασικά στάδια της ανάλυσης καθώς και τα κυριότερα  ευρήματα της εργασίας. Στο τέλος της περίληψης θα δηλώνεται η επιστημονική περιοχή της εργασίας και 5-7 λέξεις κλειδιά, οι οποίες θα αναφέρονται με αλφαβητική σειρά. Η συνολική έκταση της περίληψης και των λέξεων δήλωσης επιστημονικής περιοχής και λέξεων-κλειδιών θα είναι 1- 2 σελίδες. 























ΘΕΜΑΤΙΚΗ ΠΕΡΙΟΧΗ: π.χ. Χρηματοοικονομική Ανάλυση 
ΛΕΞΕΙΣ ΚΛΕΙΔΙΑ: π.χ. εταιρική διακυβέρνηση, επενδυτική απόφαση, προϋπολογισμός δαπανών κεφαλαίου, κεφαλαιακή διάρθρωση, μερισματική απόφαση, χρηματοοικονομική δυσχέρεια.

ABSTRACT
Εκτεταμένη περίληψη στα αγγλικά, η επιστημονική περιοχή και οι λέξεις κλειδιά στα Αγγλικά. Συνολική έκταση 3-4 σελίδες. 



















SUBJECT AREA: e.g. Financial Analysis 
KEYWORDS: e.g. Corporate Governance, Investment Decision, Capital Budgeting, Capital Structure, Dividend policy, Financial distress



















ΕΥΧΑΡΙΣΤΙΕΣ
Στη σελίδα αυτή αναφέρονται οι ευχαριστίες. Η σελίδα αυτή είναι προαιρετική.


























ΛΙΣΤΑ ΔΗΜΟΣΙΕΥΣΕΩΝ
Λίστα των δημοσιεύσεων του/της φοιτητή/τριας σε συνέδρια/περιοδικά που έγιναν στα πλαίσια της εκπόνησης της διδακτορικής διατριβής. 






















ΠΕΡΙΕΧΟΜΕΝΑ 






















ΚΑΤΑΛΟΓΟΣ ΔΙΑΓΡΑΜΜΑΤΩΝ 






















ΚΑΤΑΛΟΓΟΣ ΠΙΝΑΚΩΝ 

ΠΙΝΑΚΑΣ ΟΡΟΛΟΓΙΑΣ 

ΣΥΝΤΜΗΣΕΙΣ – ΑΡΚΤΙΚΟΛΕΞΑ – ΑΚΡΩΝΥΜΙΑ 





































ΠΡΟΛΟΓΟΣ 
Στον πρόλογο αναφέρονται θέματα που δεν είναι επιστημονικά ή τεχνικά, όπως το πλαίσιο που διενεργήθηκε η εργασία, ευχαριστίες, ο τόπος διεξαγωγής κλπ. Η σελίδα αυτή είναι προαιρετική. 

[bookmark: _Toc69066769]ΕΙΣΑΓΩΓΗ
Οι τίτλοι των Κεφαλαίων της ΔΔ αναγράφονται με έντονα κεφαλαία στοιχεία 14 στιγμών και πάντοτε τοποθετούνται σε καινούργια σελίδα, ενώ οι τίτλοι των ενοτήτων αναγράφονται με έντονα πεζά στοιχεία 12 στιγμών. Η επισήμανση ΚΕΦΑΛΑΙΟ Ι είναι στο κέντρο της γραμμής και η ΕΙΣΑΓΩΓΗ τοποθετείται στην αριστερή πλευρά (όπως παραπάνω). Όταν αρχίζουμε να γράφουμε το κείμενο αρχίζουμε με tab (όπως στην έναρξη αυτής της παραγράφου).

Γενικές επισημάνσεις του Κεφαλαίου της Εισαγωγής
1. Παρουσιάζεται το πρόβλημα και η ερευνητική προσέγγιση.
2. Γίνεται μια προκαταρκτική και σύντομη ανασκόπηση της βιβλιογραφίας που σχετίζεται με το πρόβλημα.
3. Παρουσιάζεται το θεωρητικό υπόβαθρο της έρευνας που συμβάλλει στη δημιουργία κατάλληλων ερευνητικών υποθέσεων και αιτιολογεί τα πιθανά ευρήματα της έρευνας (προβλέψεις της θεωρίας ή των θεωριών).
4. Γίνεται αναφορά της σημασίας της έρευνας, καθώς και της πρωτοτυπίας (ή αναγκαιότητας της ΔΔ)
5. Καταλήγει με τον σκοπό, όπου σε 4-5 σειρές αναφέρονται με ακρίβεια ο σκοπός (ή οι σκοποί) της συγκεκριμένης έρευνας.
6. Γράφονται οι στατιστικές υποθέσεις ή οι ερευνητικές ερωτήσεις. 
7. Στο τέλος αυτού του κεφαλαίου αναφέρονται οι περιορισμοί και οι οριοθετήσεις της έρευνας.
8. Επίσης, αναφέρονται οι θεωρητικοί και λειτουργικοί ορισμοί που χρησιμοποιούνται στη συγκεκριμένη ΔΔ.

Η συγγραφή της εισαγωγής έχει σαν στόχο να βοηθήσει τον αναγνώστη να κατανοήσει το επιστημονικό υπόβαθρο της εργασίας. Η εισαγωγή ορίζει το ερευνητικό πρόβλημα και την ερευνητική προσέγγιση. Εδώ παρουσιάζεται επιστημονική βιβλιογραφία με ερευνητικά ευρήματα που σχετίζονται με το πρόβλημα και καταλήγει στις πιο σχετικές έρευνες με το θέμα της ΔΔ. Πρέπει να εστιαστεί μόνο σε εκείνες τις προγενέστερες ερευνητικές μελέτες, τις άμεσα σχετιζόμενες με την τρέχουσα μελέτη και δεν πρέπει να επιχειρηθεί να παρατεθεί όλη η έρευνα σε μια ευρεία περιοχή .


[bookmark: _Toc69066770]1.1	Θεωρητική Βάση του υπό διερεύνηση θέματος της ΔΔ
	
Στην Ενότητα αυτή περιγράφονται οι θεωρίες που είναι σχετικές με τις έννοιες που διαπραγματεύεται η διατριβή. Η ανάπτυξη των θεωριών γίνεται με ιδιαίτερη προσοχή. Η σωστή παρουσίαση της θεωρίας ή των θεωριών θα σας βοηθήσει να δημιουργηθούν οι κατάλληλες ερευνητικές υποθέσεις (ή ερευνητικά ερωτήματα) και να αιτιολογηθούν τα ευρήματα της έρευνας.

[bookmark: _Toc69066771] 1.2	Προσδιορισμός και οριοθέτηση του προβλήματος 

Βασικός στόχος, μετά από τον εντοπισμό μιας σειράς μελετών, είναι να αποφασιστεί ποιες μελέτες συσχετίζονται με το θέμα. Αυτό μπορεί να γίνει με την προσεκτική μελέτη πρόσφατων άρθρων και κυρίως άρθρων με ανασκόπηση της βιβλιογραφίας (review) ή μετα-ανάλυσης. Μόλις προσδιοριστούν μερικές βασικές μελέτες, μια προσεκτική ανάγνωσή τους θα παραγάγει συνήθως διάφορες ιδέες και εκκρεμείς ερωτήσεις. 
Στην Ενότητα αυτή, ο ερευνητής-συγγραφέας αναφέρει με πιο τρόπο τα αποτελέσματα της έρευνας θα συμβάλλουν στη βελτίωση του επιστημονικού «κενού στη γνώση». Αυτό θα το πετύχει με κατάλληλη επιχειρηματολογία και χρησιμοποίηση των αντικρουόμενων αποτελεσμάτων προηγούμενων ερευνών, που είναι σχετικές με το θέμα της διεξαχθείσας μελέτης και των περιορισμών που επισημάνθηκαν σ' αυτές. Είναι φανερό, ότι αν καταφέρει ο/η ερευνητής-συγγραφέας να πείσει τον/την αναγνώστη/τρια, ότι για το διερευνούμενο θέμα δεν έχουν δοθεί ικανοποιητικές απαντήσεις, αυτό θα ενίσχυε τη σημαντικότητά του.
ΠΡΟΣΟΧΗ: Στην ενότητα αυτή πρέπει να φαίνεται με λεπτομέρεια το «κενό στη γνώση» και να προκύπτει η αναγκαιότητα της έρευνας. 

[bookmark: _Toc69066772]1.3 	Σκοπός της έρευνας  

Όταν η ερευνήτρια-συγγραφέας γράψει με ανάλογη τέχνη τις παραπάνω ενότητες και προσδιορίσει με ακρίβεια το πρόβλημα, ο αναγνώστης καταλήγει μόνος του στον σκοπό της εργασίας. Στον σκοπό της έρευνας προσδιορίζει συνοπτικά και παρουσιάζει τι ακριβώς επιδιώκεται με την έρευνα σε σχέση με το πρόβλημα που οριοθέτησε στην προηγούμενη ενότητα. Παρουσιάζει τους ειδικούς σκοπούς που πρόκειται να πετύχει με τη διεξαγωγή της έρευνας. Ο σκοπός της έρευνας προσδιορίζει τα όρια της ερευνητικής πρότασης και καθορίζει τόσο τις ανεξάρτητες όσο και τις εξαρτημένες μεταβλητές.

[bookmark: _Toc69066773]1.4	Ερευνητικές υποθέσεις ή ερευνητικά ερωτήματα

Σ’ αυτή την ενότητα καταγράφονται οι υποθέσεις (στατιστικές ή/και ερευνητικές) ή οι ερευνητικές ερωτήσεις ανάλογα με το τι απαιτεί το είδος και ο σχεδιασμός της έρευνας. Οι υποθέσεις προκύπτουν φυσικά από όλα όσα προηγούνται. Αν ένας αναγνώστης θεωρεί ότι μερικές ή όλες οι υποθέσεις (ή ερωτήματα) «αποτελούν έκπληξη», αυτό φανερώνει πως η εισαγωγή δεν έχει δομηθεί σωστά και ο ερευνητής-συγγραφέας έχει αποτύχει να προσδιορίσει τη λογική για την τρέχουσα μελέτη.


[bookmark: _Toc69066775]1.5	Ορισμοί όρων

Γράφονται οι θεωρητικοί και λειτουργικοί ορισμοί της σημαντικότερης ορολογίας που χρησιμοποιείται στην έρευνα. Οι ορισμοί  πρέπει να έχουν και αναφορά στην επιστημονική βιβλιογραφία (όπου απαιτείται).

[bookmark: _Toc69066777]2. 	ΑΝΑΣΚΟΠΗΣΗ ΤΗΣ ΒΙΒΛΙΟΓΡΑΦΙΑΣ
Στο κεφάλαιο αυτό, ο ερευνητής-συγγραφέας συνοψίζει όσα είναι γνωστά για την επιστημονική περιοχή που θα καλύψει με την έρευνά του. Ήδη για να τεκμηριώσει την ερευνητική του πρόταση, απέκτησε το βασικό θεωρητικό υπόβαθρο που απαιτείται, βρίσκοντας πολλές εργασίες που είναι σχετικές με το θέμα που επεξεργάζεται, τις διάβασε με προσοχή και κατέγραψε τις προτάσεις των ερευνητών. Σε γενικές γραμμές το κεφάλαιο αυτό περιλαμβάνει μια εκτενή συζήτηση της σχετικής βιβλιογραφίας, όσο το δυνατόν πιο πρόσφατης. Αναλυτικότερα:

1. Το κεφάλαιο αυτό περιλαμβάνει μια εκτενή συζήτηση της σχετικής βιβλιογραφίας όσο το δυνατόν πιο πρόσφατης.
2. Θα πρέπει όμως να παραμείνετε προσηλωμένοι/νες στο συγκεκριμένο θέμα και να περιορίσετε την περιγραφή μελετών με πιο γενικά συμπεράσματα.
3. Κατά την περιγραφή παλαιότερων ερευνών, αποφύγετε τις μη σημαντικές λεπτομέρειες. 
4. Δώστε έμφαση στα σχετικά ευρήματα, στα σχετικά μεθοδολογικά θέματα και στα σημαντικότερα συμπεράσματα.
5. Αναπτύξτε τα ερευνητικά πορίσματα έτσι ώστε να μπορεί να γίνουν κατανοητά από το ευρύ επιστημονικό κοινό και όχι μόνο από τους πολύ ειδικούς. 
6. Κρατήστε μια κριτική στάση απέναντι στις έρευνες, αλλά αντιμετωπίστε με δίκαιο τρόπο τα αμφιλεγόμενα συμπεράσματα.
7. Σε περίπτωση που η θεωρητική βάση δεν αναπτύχθηκε με σαφήνεια στην εισαγωγή της εργασίας, συνιστάται η δημιουργία ξεχωριστής ενότητας όπου πρέπει να αναπτυχθεί η θεωρία ή οι θεωρίες που είναι σχετικές με την έρευνα.

Διευκρινιστικά, επισημαίνεται ότι ο ερευνητής-συγγραφέας κατά τη συγγραφή του κεφαλαίου της ανασκόπησης, πρέπει να αναφέρει μόνο τις πληροφορίες που παρουσιάζουν ενδιαφέρον και να μη επεκταθεί σε πάρα πολλές λεπτομέρειες από προηγούμενες έρευνες. Από κάθε δημοσιευμένη εργασία πρέπει να περιγράφει: το δείγμα, τη μεθοδολογία, τη στατιστική ανάλυση (επιγραμματικά), τα αποτελέσματα και τα συμπεράσματα. 

[bookmark: _Toc69066779]3. 	ΜΕΘΟΔΟΣ
Στο κεφάλαιο της Μεθόδου περιγράφεται λεπτομερώς ο τρόπος που έχει διεξαχθεί η έρευνα, συμπεριλαμβάνοντας τους εννοιολογικούς και λειτουργικούς ορισμούς  των μεταβλητών που χρησιμοποιήθηκαν. Ο ερευνητής-συγγραφέας δεν πρέπει να ξεχνάει ότι διαφορετικά είδη έρευνας απαιτούν διαφορετικές μεθόδους. Μια πλήρης και σωστά δομημένη περιγραφή των μεθόδων που χρησιμοποιήθηκαν επιτρέπει στον αναγνώστη να αξιολογήσει την καταλληλότητα των μεθόδων, καθώς και την εγκυρότητα και την αξιοπιστία των οργάνων που χρησιμοποιήθηκαν στην έρευνα.

[bookmark: _Toc69066780]3.1	Συμμετέχοντες ή Δείγμα
Ο κατάλληλος προσδιορισμός των συμμετεχόντων στην έρευνα είναι βασικός και ύψιστης σημασίας. Συμβάλλει σημαντικά στη γενίκευση των πορισμάτων και στη σύγκριση με άλλα ερευνητικά ευρήματα που χρησιμοποίησαν παρόμοιο δείγμα. Περιγράφονται τα χαρακτηριστικά των ατόμων, που έλαβαν μέρος στη έρευνα, καθώς και ο τρόπος που επιλέχθηκε το δείγμα, συμπεριλαμβάνοντας τη μέθοδο δειγματοληψίας (εάν ένα συστηματικό σχέδιο χρησιμοποιήθηκε για τη δειγματοληψία). Ιδιαίτερη έμφαση δίνεται στα χαρακτηριστικά του δείγματος που μπορεί να έχουν επίπτωση στην ερμηνεία και τη γενίκευση των αποτελεσμάτων. 

Για παράδειγμα, 
«Στην έρευνα συμμετείχαν 200 άνδρες, ηλικίας 25 χρόνων (TA = 3.50) και 185 γυναίκες, ηλικίας 24.5 χρόνων (TA = 2.48) από την ευρύτερη περιοχή της περιφέρειας Πελοποννήσου. ……..» ή «Το δείγμα αποτελείται από 200 εταιρείες του τουριστικού κλάδου οι οποίες έχουν διαθέσιμα οικονομικά στοιχεία για την χρονική περίοδο….».

[bookmark: _Toc69066781]3.2	Ερευνητικό(-α) εργαλείο(-α) ή Μέσα συλλογής δεδομένων
Περιγράφεται με λεπτομέρεια το μέσο συλλογής των δεδομένων (ερωτηματολόγιο, συνέντευξη, παρατήρηση, οικονομικά δεδομένα κλπ) και ο έλεγχος της εγκυρότητας, αντικειμενικότητας και αξιοπιστίας (όταν είναι εφικτό, αναφέρονται οι δείκτες εγκυρότητας και αξιοπιστίας), συνοδευόμενη από τις κατάλληλες βιβλιογραφικές αναφορές.  

[bookmark: _Toc69066782]3.3	Διαδικασία
Στην ενότητα αυτή καταγράφονται οι διαδικασίες διεξαγωγής της έρευνας. Ο τρόπος συγγραφής πρέπει να είναι λεπτομερής και να παρέχει τη δυνατότητα στον αναγνώστη να κατανοεί πλήρως την πορεία της διαδικασίας (προσέγγιση βήμα-βήμα). Η συγγραφέας περιγράφει τη διαδικασία κατά τέτοιο τρόπο που να μπορεί ο/η κάθε ερευνητής/τρια, διαβάζοντας τη διαδικασία, να επαναλάβει την έρευνα κατά τον ίδιο ακριβώς τρόπο.

[bookmark: _Toc69066783]3.4	Στατιστική και οικονομετρική ανάλυση
Στη στατιστική ή/και οικονομετρική ανάλυση περιγράφεται αναλυτικά το πειραματικό σχέδιο ή η μέθοδος ανάλυσης που χρησιμοποιήθηκε για την επεξεργασία των δεδομένων. ΠΡΟΣΟΧΗ: Η στατιστική ανάλυση έχει άμεση σχέση με τις υποθέσεις της έρευνας. 



[bookmark: _Toc69066784]ΚΕΦΑΛΑΙΟ IV
[bookmark: _Toc69066785]4.	ΑΠΟΤΕΛΕΣΜΑΤΑ
Είναι το σημαντικότερο μέρος της έρευνας. Η εισαγωγή, η ανασκόπηση της βιβλιογραφίας και η μεθοδολογία εξηγούν για ποιο λόγο και με ποιο τρόπο πραγματοποιήθηκε η μελέτη, αλλά τα αποτελέσματα δείχνουν ότι, αν αυτό που βρήκε ο ερευνητής-συγγραφέας είναι σημαντικό και συμβάλλει στην παραγωγή νέας γνώσης. Έτσι τα αποτελέσματα γράφονται σε ξεχωριστό κεφάλαιο με κάποια σειρά, που έχει σχέση με τις ερευνητικές υποθέσεις και τη στατιστική τους ανάλυση (ενότητα μεθόδου). Στην αρχή, η συγγραφέας παρουσιάζει την περιγραφική στατιστική αναφέροντας μέσους όρους (Μ) και τυπικές αποκλίσεις (ΤΑ ή ±) για όλες τις εξαρτημένες μεταβλητές και για όλες τις πειραματικές συνθήκες. Αν τα δεδομένα αυτά είναι πάρα πολλά, στο τμήμα των αποτελεσμάτων καταχωρούνται μόνο οι σημαντικοί πίνακες και οι υπόλοιποι μπαίνουν σε Παράρτημα. Στη συνέχεια, αναφέρονται οι διαφορές μεταξύ των μεταβλητών, το επίπεδο σημαντικότητας και οι πιθανές συσχετίσεις μεταξύ τους. Για να γίνονται ευκολότερα κατανοητοί οι στατιστικοί δείκτες, αναγράφονται με πλάγια γράμματα, ενώ για κάθε δείκτη (r, t, F, χ2) αναφέρονται οι βαθμοί ελευθερίας (df) και η σημαντικότητα (p). Αν ο ερευνητής-συγγραφέας χρησιμοποιήσει post hoc ανάλυση, αυτό πρέπει να αναφερθεί (π.χ., Bonferroni, Tukey, Scheffe κλπ). Για να γίνουν πιο κατανοητά τα αποτελέσματα, η περιγραφή τους συνδυάζεται με πίνακες και διαγράμματα. 

Για περισσότερες πληροφορίες και παρουσίαση άλλων στατιστικών ή οικνομετρικών μεθόδων, ο/η αναγνώστης/στρια μπορεί να ανατρέξει στη σχετική βιβλιογραφία (βλ. παρακάτω)
American Psychological Association (2020). Publication manual of the American Psychological Association (7th ed.). Washington, DC: Author.
Gujarati, D. (2024). Βασικές αρχές οικονομετρίας, (5Η Έκδοση). Αθήνα: Τζιόλας.
Bailey, M. (2024). Εφαρμοσμένη οικονομετρία. Αθήνα: Εκδ. Κριτική.
Asteriou, D. and Hall, S. (2018). Εφαρμοσμένη οικονομετρία.  Αθήνα: Εκδ. Προπομπός.

Επίσης, με τις ανάλογες λέξεις κλειδιά, ο αναγνώστης μπορεί να ανατρέξει στο διαδίκτυο και να βρει τον τρόπο παρουσίασης των στατιστικών που δεν παρουσιάζονται στο παρόν υπόδειγμα.


Παρουσίαση Πινάκων
Ο τίτλος πρέπει να αποδίδει με ακρίβεια τι παρουσιάζεται στον Πίνακα. Επίσης, ο Πίνακας παρουσιάζεται σε μία σελίδα και βρίσκεται αμέσως μετά από την παράγραφο που αναφέρονται στοιχεία του Πίνακα. Για Παράδειγμα όταν επισημαίνεται ότι «οι μέσες τιμές και οι τυπικές αποκλίσεις παρουσιάζονται στον Πίνακα Χ και απεικονίζονται στο Διάγραμμα Χ», ο αναγνώστης περιμένει να δει τον Πίνακα ή/και το Διάγραμμα στην ίδια σελίδα ή την αμέσως επόμενη.


Παρουσίαση Σχημάτων ή Γραφημάτων ή Εικόνων

Ο Τίτλος του Σχήματος ή Γραφήματος ή Εικόνων αποδίδει με ακρίβεια τι παρουσιάζεται και βρίσκεται κάτω από Σχήμα ή Γράφημα ή Εικόνα. Επίσης, μπορεί να χρησιμοποιηθούν και άλλα είδη γραφήματος, όπως Πίτες, γραμμικά κά. Αυτό εξαρτάται από το είδος της έρευνας, της εξαρτημένης μεταβλητής και άλλους παράγοντες που αναφέρονται στους τρόπους καλύτερης και έγκυρης απεικόνισης των αποτελεσμάτων.

[bookmark: _Toc69066787]5. 	ΣΥΖΗΤΗΣΗ
Ένα άλλο σημαντικό κεφάλαιο στη συγγραφή μιας ΔΔ είναι αυτό της συζήτησης. Ο σκοπός της συζήτησης είναι να δοθούν επιστημονικές εξηγήσεις για τα αποτελέσματα και να εξαχθούν συμπεράσματα. Στο κεφάλαιο αυτό ο/η ερευνητής/τρια-συγγραφέας απαντά στις ερευνητικές υποθέσεις ή στα ερευνητικά ερωτήματα. 
Το ξεκίνημα του κεφαλαίου γίνεται πάντα με τον σκοπό της εργασίας και συνοπτική αναφορά των αποτελεσμάτων (χωρίς να παρουσιάζονται στατιστικοί δείκτες). Στη συνέχεια επιχειρείται αιτιολόγηση των ευρημάτων της έρευνας. Η επιχειρηματολογία που χρησιμοποιείται έχει στόχο να αποδείξει την υπεροχή της διεξαχθείσας μελέτης λαμβάνοντας υπόψη όλους τους περιορισμούς και τις αδυναμίες της. Επίσης, δεν διατυπώνονται υποθέσεις, σε σχέση με ποια θα ήταν τα αποτελέσματα αν είχαν χρησιμοποιηθεί διαφορετικές μέθοδοι. Στην ενότητα αυτή της συζήτησης αναφέρονται όλα τα μεθοδολογικά προβλήματα, που πιθανόν να προέκυψαν κατά τη διάρκεια της έρευνας. Ο/Η ερευνητής/τρια-συγγραφέας δεν πρέπει να αποδίδει στα προβλήματα τα αποτελέσματα που δεν είχαν προβλεφθεί, γιατί φαίνεται ότι δεν πραγματοποίησε σωστά τη μελέτη. 
Ο/Η συγγραφέας χρησιμοποιεί φράσεις κατανοητές και χωρίς να αφορίζουν. Αυτό σημαίνει ότι δεν πρέπει να είναι απόλυτος κατά την ερμηνεία των ευρημάτων. Συνήθως χρησιμοποιεί λέξεις σύμφωνα με την εικόνα που παρατηρήθηκε, πιθανότατα, όπως φαίνεται κ.ά. Επίσης, πρέπει να είναι προσεκτικός όταν δικαιολογεί τη σχέση αιτίας-αποτελέσματος. Ακόμα και αν η διαφορά που προέκυψε, είναι σε στατιστικά σημαντικό βαθμό, δεν πρέπει να αποδοθεί σαν κλασσική σχέση αιτίας-αποτελέσματος, γιατί μπορεί να οφείλεται σε τρίτη μεταβλητή, που δεν έχει συμπεριληφθεί στις ανεξάρτητεs μεταβλητές της έρευνας. Αυτό ο/η συγγραφέας επιχειρεί να το δικαιολογήσει κι όχι να αναφέρει ρητά και αφοριστικά, ότι το αποτέλεσμα είναι αυτό και δεν επιδέχεται τίποτα άλλο.  
ΠΡΟΣΟΧΗ: Στη συζήτηση αιτιολογούνται τα στατιστικά ευρήματα της μελέτης, σύμφωνα με τις υπάρχουσες έρευνες και θεωρίες. Δεν επιχειρείται να αναπτυχθεί το σκεπτικό αιτιολόγησης των αποτελεσμάτων που δεν συμβαδίζει με το θεωρητικό και ερευνητικό σκεπτικό της έρευνας (παρουσιάστηκε στην εισαγωγή και στην ανασκόπηση της βιβλιογραφίας). Επίσης, από τα ευρήματα της έρευνας προκύπτουν και προτάσεις για μελλοντικές έρευνες. Όπου αυτό προκύπτει καλό είναι να επισημαίνεται με σωστά δομημένη πρόταση στο τέλος της παραγράφου.

[bookmark: _Toc69066788]

[bookmark: _Toc69066789]6.	ΓΕΝΙΚΕΣ ΕΠΙΣΗΜΑΝΣΕΙΣ – ΣΥΜΠΕΡΑΣΜΑΤΑ 
Στο κεφάλαιο αυτό της ΔΔ, ο/η ερευνητής/τρια-συγγραφέας γράφει τα συμπεράσματα. Η αναφορά αυτή γίνεται χωρίς σχόλια για κάθε ένα απ’ αυτά. Στη συνέχεια επισημαίνονται οι περιορισμοί της έρευνας, για να ληφθούν υπόψη από μελλοντικούς ερευνητές σε σχέση με τη γενίκευση των συμπερασμάτων. Μετά την παράγραφο αυτή, ο/η ερευνητής/τρια αναφέρεται στο κενό που υπάρχει στην επιστημονική περιοχή που διερεύνησε και που δεν κατέστη δυνατόν να  μελετηθεί με λεπτομέρεια. Εδώ προτείνει τη συνέχιση της έρευνας που πραγματοποίησε με εξέταση άλλων μεταβλητών, σε μεγαλύτερο δείγμα, με καλύτερη στατιστική ανάλυση κλπ.  

ΣΗΜΑΝΤΙΚΗ ΕΠΙΣΗΜΑΝΣΗ ΓΙΑ ΤΗ ΣΥΓΓΡΑΦΗ ΤΗΣ ΠΔΕ
Για την καλύτερη συγγραφή της ΔΔ σας συνιστάται να συμβουλεύεστε τα συγγράμματα και την ύλη των μαθημάτων της Μεθοδολογίας Έρευνας, Οικονομετρίας, Ποσοτικών Μεθόδων και της Στατιστικής καθώς και την εγχειρίδιο συγγραφής της ΑΡΑ (7η έκδοση, 2020). 

Το κεφάλαιο αυτό περιλαμβάνει όλες τις πηγές που βοήθησαν τον/την ερευνητή/τρια-συγγραφέα να ολοκληρώσει την ερευνά του/της. Επισημαίνεται ότι πρέπει να αναφερθούν όλα τα άρθρα, βιβλία, περιλήψεις κλπ, που χρησιμοποιήθηκαν κατά τη συγγραφή της Διδακτορικής Διατριβής (ΔΔ). 

Όλες οι αναφορές που παρατίθενται στο κείμενο, πρέπει να συμπεριλαμβάνονται στη βιβλιογραφία. 

Η συγγραφή-παρουσίαση της βιβλιογραφίας γίνεται με πολλούς τρόπους. Πληρέστερος θεωρείται αυτός που ακολουθεί η ΑΡΑ (American Psychological Association) (για αναλυτική παρουσίαση βλ ΑΡΑ 7η έκδοση, 2020). 

Η παραπομπή των χρησιμοποιούμενων βιβλιογραφικών αναφορών γίνεται με δυο τρόπους: 

1) Όταν ο συγγραφέας είναι ένας, γράφεται το επώνυμό του και ακολουθεί η χρονολογία έκδοσης του άρθρου ή του βιβλίου σε παρένθεση. Σε περίπτωση που οι συγγραφείς είναι δύο, τα επώνυμά τους γράφονται με τη σειρά που βρίσκονται στη δημοσίευση. Όταν οι συγγραφείς είναι πάνω από 2, τότε, σε όλες τις περιπτώσεις γράφεται μόνο το πρώτο επώνυμο με τη συντόμευση et al., όταν είναι σε παρένθεση και et al. όταν είναι εκτός. 
Σημαντική Επισήμανση: Ο/Η συγγραφέας πρέπει να δώσει ιδιαίτερη προσοχή στον τρόπο παραπομπής όταν βρίσκεται σε παρένθεση ή στο τρέχον κείμενο. Το & και το και στην παράθεση αποτελούν μέρος του τρόπου γραφής σύμφωνα με το ΑΡΑ. Στο κείμενο της ΔΔ, εντός παρένθεσης χρησιμοποιούμε το &, και εκτός παρένθεσης το και. Στο κεφάλαιο της βιβλιογραφίας χρησιμοποιούμε μόνο το &.

Παραδείγματα.
1. Για έναν ερευνητή στο κείμενο: Ο Babalos (2005) διατύπωσε την άποψη ότι…..
2. Για έναν ερευνητή σε παρένθεση: Ως αμοιβαίο κεφάλαιο μπορεί να οριστεί …….. (Babalos, 2005).
3. Για 2 ερευνητές στο κείμενο: Οι Babalos και Dimitropoulos (2020) διατύπωσαν την άποψη ότι…..
4. Για 2 ερευνητές σε παρένθεση: Ως παράγωγο χρηματοοικονομικό προϊό μπορεί να οριστεί …….. (Babalos & Dimitropoulos, 2020).
5. Για >2 ερευνητές στο κείμενο: Οι Babalos et al. (2005) διατύπωσαν την άποψη ….. 
6. Για >2 ερευνητές σε παρένθεση: Ως αριθμοδείκτης μπορεί να οριστεί …….. (Babalos et al., 2005). 

2) Σε κάθε περίπτωση που ο/η συγγραφέας χρησιμοποιεί τις διαπιστώσεις κάποιου άλλου ερευνητή ή ερευνητών και δεν ακολουθείται ο παραπάνω τρόπος αναφοράς - παράθεσης, τότε η διαπίστωση παραφράζεται και γίνεται η παραπομπή στην πηγή που χρησιμοποιήσαμε. Όταν ο συγγραφέας χρησιμοποιήσει περισσότερες από μία αναφορές, τότε οι παραθέσεις γράφονται με αλφαβητική σειρά, χωρίζοντας την κάθε μία από την επόμενη μ’ ένα ελληνικό ερωτηματικό (;).
3) Αν ο συγγραφέας χρησιμοποιήσει περισσότερες από μία αναφορές του ίδιου συγγραφέα ή των ίδιων συγγραφέων, τότε  αυτές γράφονται με χρονολογική σειρά. Πρώτη γράφεται η παραπομπή που δημοσιεύθηκε παλιότερα. Σε περίπτωση που γίνεται παραπομπή σε ομάδα συγγραφέων που την αποτελούν περισσότερα από δύο άτομα, αναγράφεται μόνο το επίθετο του 1ου συγγραφέα (βλ. παρακάτω παράδειγμα και Πίνακες 1 και 2).

Πίνακας 1. Βασικές Μορφές Παραπομπών στο κείμενο (εκτός παρένθεσης)

	Είδος παραπομπής
	Πρώτη παραπομπή στο κείμενο
	Διαδοχικές παραπομπές στο κείμενο

	Μία δημοσίευση ενός συγγραφέα
	Babalos (2020)
	Babalos (2020)

	Μία δημοσίευση από δύο συγγραφείς
	Babalos and Nikolaidis (2020)
	Babalos and Nikolaidis (2020)

	Μία δημοσίευση από τρεις και πάνω συγγραφείς
	Dimitropoulos et al. (2019)
	Dimitropoulos et al. (2009)

	Μία δημοσίευση από τέσσερις και πάνω συγγραφείς
	Nikolaidis et al. (2020)
	Nikolaidis et al. (2020)

	Μία δημοσίευση από πέντε και πάνω συγγραφείς
	Δημητρόπουλος et al. (2021)
	Δημητρόπουλος et al. (2021)

	Ομάδες – Οργανισμοί (που αναγνωρίζονται από τις συντομεύσεις) ως συγγραφείς
	National Institute of Mental Health (NIMH) (2003)
	NIMH (2003)

	Ομάδες – Οργανισμοί (χωρίς συντομεύσεις) ως συγγραφείς
	Πανεπιστήμιο Πελοποννήσου (2005)
	Πανεπιστήμιο Πελοποννήσου (2005)





Πίνακας 2. Βασικές Μορφές Παραπομπών στο κείμενο (εντός παρένθεσης)

	Είδος παραπομπής
	Πρώτη παραπομπή στο κείμενο
	Διαδοχικές παραπομπές στο κείμενο

	Μία δημοσίευση ενός συγγραφέα
	(Babalos, 2020)
	(Babalos, 2020)

	Μία δημοσίευση από δύο συγγραφείς
	(Babalos & Nikolaidis, 2020)
	(Babalos & Nikolaidis, 2020)

	Μία δημοσίευση από τρεις και πάνω συγγραφείς
	(Dimitropoulos et al., 2019)
	(Dimitropoulos et al., 2019)

	Μία δημοσίευση από τέσσερις και πάνω συγγραφείς
	(Babalos et al., 2020)
	(Babalos et al., 2020)

	Μία δημοσίευση από πέντε και πάνω συγγραφείς
	(Δημητρόπουλος et al., 2021)
	(Δημητρόπουλος et al., 2021)

	Ομάδες – Οργανισμοί (που αναγνωρίζονται από τις συντομεύσεις) ως συγγραφείς
	(National Institute of Mental Health [NIMH], 2003)
	(NIMH, 2003)

	Ομάδες – Οργανισμοί (χωρίς συντομεύσεις) ως συγγραφείς
	(Πανεπιστήμιο Πελοποννήσου, 2005)
	(Πανεπιστήμιο Πελοποννήσου, 2005)

ΓΙΑ ΠΕΡΙΟΔΙΚΟ (Journal):
Dimitropoulos, P. (2022). Corporate social responsibility and earnings management 
in the EU: a panel data analysis approach. Social Responsibility Journal, 18(1), pp. 68-84. DOI 10.1108/SRJ-04-2020-0156. 
Dimitropoulos, P., Koronios, K. and Sakka, G. (2023). International business sustainability and global value chains: Synthesis, framework and research agenda. Journal of International Management, 29(5), 101054, https://doi.org/10.1016/j.intman.2023.101054.
Koulakiotis, A., Babalos, V., Kiohos, A., Kyriakou, M.I., 2020. Long-run memory in ethical and conventional investments. Novel evidence from a VAR(1)-FIEGARCH model. Journal of Economics and Finance 44 (3), pp. 563-569. 
Kyriakou, M.I., Babalos, V., Kiohos, A., Koulakiotis, A., 2020. Feedback trading strategies and long-term volatility. Quarterly Review of Economics and Finance, 76, pp. 181-189. 

Στις περιπτώσεις που υπάρχει doi, ο συγγραφέας μετά την τελεία (.) βάζει και το doi. της δημοσίευσης (π.χ. doi:10.1037/0278-6133.24.2.235). Για π.χ.


ΓΙΑ ΒΙΒΛΙΟ:
Dimitropoulos, P. and Koronios, K. (2021). Corporate Environmental Responsibility, Accounting and Corporate Finance in the EU: A Quantitative Analysis Approach. Springer International Publishing.
Dimitropoulos, P., and Chatzigianni, E. (Eds.). (2022). Corporate Social Responsibility and Governance: Stakeholders, Management and Organizational Performance in the European Union (1st ed.). Routledge.
.

ΓΙΑ ΚΕΦΑΛΑΙΟ ΣΕ ΒΙΒΛΙΟ:
Marcoen, A. (1999). Social development. In Y. V. Auweele, F. Bakker, S. Biddle, M. Durand, & R. Seiler (Eds.), Psychology for physical educators (pp. 293–320). Champaign, IL: Human Kinetics.
Tomporowski, P. D. (2006). Physical activity, cognition, and aging: A review of reviews. In L. W. Poon, W. J. Chodzko-Zajko, & P. D. Tomporowski (Eds.), Active living, cognitive functioning, and aging (pp. 15–32). Champlain, IL: Human Kinetics.

ΓΙΑ ΔΙΑΤΡΙΒΗ:
Όταν έχουμε ολόκληρη τη διατριβή και δεν την ανακτήσαμε από συγκεκριμένο site.
Jamienson, L. (1981). Α competency analysis of recreational sports personnel in selected institutional settings (Unpublished doctoral dissertation). Indiana University, Indianapolis, IN, USA.

Όταν ανακτήσαμε τη διατριβή ή τη μεταπτυχιακή εργασία από συγκεκριμένο site.
Johnson, S. (2004). Financial variables and merger premiums: Evidence from bank mergers. Available from ProQuest Dissertations and Theses database. (UMI No. 3025476)

Όταν χρησιμοποιείτε την περίληψη της διατριβής.
Cannon, C. (2004). Does moral education increase moral development? A re-examination of the moral reasoning abilities of working adult learners. Dissertation Abstracts International: Section A,61(12), 4851A. (UMI No. 9999321)

ΓΙΑ ΔΗΜΟΣΙΕΥΣΗ ΣΕ ΠΡΑΚΤΙΚΑ ΣΥΝΕΔΡΙΟΥ:
Δημοσιευμένο άρθρο σε πρακτικά συνεδρίου
Gibson, C. C. (2005). Impact of the larger social context on the distance learner. In S. Allsop (Ed.), International Council for Distance Education: One world many voices: Quality in open and distance learning (pp. 279-282). Chicago: Milton Keynes.

ΓΙΑ ΑΝΑΚΟΙΝΩΣΗ ΣΕ ΣΥΝΕΔΡΙΟ:
Hoeber, Ο., Riemer, Η., Oorsch, Κ., & Hoeber, Ι. (2005). The application of web-based survey research methods to longitudinal designs (Abstract). North American Society for Sport Management Conference, Regina, Saskatchewan, Canada. June 2-5.

ΓΙΑ ΟΠΤΙΚΟΑΚΟΥΣΤΙΚΑ ΚΑΙ ΗΛΕΚΤΡΟΝΙΚΑ ΜΕΣΑ
The Rolling Stones. (1986). Hot Rocks 1964-1971 [CD].
American Psychological Association. (1992). Psychology: Understanding ourselves; understanding each other [video cassette]. (Available from the American Psychological Association Book Store, Washington, DC)
CBS Evening News. (1998, September 17). New York: CBS.
ΓΙΑ ΑΛΛΕΣ ΠΗΓΕΣ
Raulin, M. L., & Graziano, A. M. (2004). Student Resource CD to research methods: A process of inquiry [CD-ROM]. Boston: Allyn and Bacon. (Included free with the textbook)
Hall, M., & Robinson, D. (1998). The human brain [CD-ROM]. New York: Springer-Verlag Electronic Media.
Turbo Pascal for Windows 1.5. (1992). Borland International.
Για άρθρο σε ηλεκτρονική διεύθυνση (τυπωμένο και online)
Ku, G. (2008). Learning to de-escalate: The effects of regret in escalation of commitment [Electronic version]. Organizational Behavior and Human Decision Processes, 105(2), 221-232. doi:10.1016/j.obhdp.2007.08.002


Για άρθρο σε ηλεκτρονική διεύθυνση (online μόνο)
Moerman, D. E. (2003, June). "Placebo" versus "meaning": The case for a change in our use of language. Prevention & Treatment, 6(1). doi:10.1037/1522-3736.6.1.67c

Για άρθρο σε ηλεκτρονική διεύθυνση (από βάση δεδομένων-database)
Colvin, G. (2008, July 21). Information worth billions. Fortune, 158(2), 73-79. Retrieved from Business Source Premier database.

Για άρθρο σε ηλεκτρονική διεύθυνση (online εγκυκλοπαίδεια)
Containerization. (2008). In Encyclopædia Britannica. Retrieved May 6, 2008, from Encyclopædia Britannica Online: http://search.eb.com

Hλεκτρονικό περιοδικό 
Cumming, J., & Maxwell, G. (1999). Contextualising authentic assessment. Assessment in Education: Principles, Policy & Practice, 6 (2). Retrieved September 30, 2004, from http://www.articleplace.org/84567.html

Επαγγελματική/Εταιρική Ιστοσελίδα
National Renewable Energy Laboratory. (2008). Biofuels. Retrieved May 6, 2008, from: http://www.nrel.gov/learning/re_biofuels.html

Αρχείο/άρθρο διαθέσιμο σε ιστοσελίδα πανεπιστημιακού προγράμματος ή πανεπιστημιακού τμήματος
Victor, N. M. (2008). Gazprom: Gas giant under strain. Retrieved July 2, 2008, from Stanford University, Program on Energy and Sustainable Development Web site: http://pesd.stanford.edu/publications/gazprom_gas_giant_under_strain/

Ολόκληρη ιστοσελίδα
Witchcraft In Europe and America is a site that presents the full text of many essential works in the literature of witchcraft and demonology (http://www.witchcraft .psmedia.com/). 

Άρθρο σε Blog 
Arrington, M. (2008, August 5). The viral video guy gets $1 million in funding. Retrieved from http://www.techcrunch.com

Για περισσότερες πληροφορίες, τρόπους αναφοράς άλλων πηγών (π.χ. ηλεκτρονικά μέσα, online περιοδικά, περιοδικό τύπο, εφημερίδες, κτλ) καθώς και παραδείγματα, ο αναγνώστης μπορεί να ανατρέξει στο παρακάτω σύγγραμμα:

American Psychological Association (2020). Publication manual of the American Psychological Association (7th ed.). Washington, DC: Author.

ΠΡΟΣΟΧΗ: Η βιβλιογραφία στο τέλος της ΔΔ παρατίθεται με αλφαβητική σειρά σύμφωνα με το επίθετο του πρώτου συγγραφέα, σε διπλό διάστημα και με τον τρόπο παρουσιάζεται παρακάτω. Η δεξιά εσοχή (1 εκατοστού) μετά την πρώτη γραμμή της κάθε αναφοράς, τα πλάγια γράμματα, τα κόμματα, οι τελείες, το &, τα κεφάλαια και τα πεζά γράμματα αποτελούν μέρος του σωστού τρόπου γραφής μίας επιστημονικής εργασίας και είναι σύμφωνα με τον τρόπο γραφής ΑΡΑ.

ΠΑΡΑΡΤΗΜΑΤΑ

Στο κέντρο της σελίδας γράφεται η λέξη ΠΑΡΑΡΤΗΜΑ ή ΠΑΡΑΡΤΗΜΑΤΑ με έντονα κεφαλαία στοιχεία 14 στιγμών. 
Στο κέντρο της αμέσως επόμενης σελίδας γράφεται ΠΑΡΑΡΤΗΜΑ Α και από κάτω ο τίτλος του παραρτήματος. 
Στην επόμενη σελίδα επισυνάπτεται το Παράρτημα.
Ακολουθείται η ίδια διαδικασία για όλα τα Παραρτήματα.

Πρόσθετες πληροφορίες για την Ακαδημαϊκή Δεοντολογία και την αποφυγή της λογοκλοπής. 

ΠΡΙΝ ΞΕΚΙΝΗΣΕΤΕ ΝΑ ΓΡΑΦΕΤΕ ΤΗΝ ΔΔ, ΜΕΛΕΤΕΙΣΤΕ ΜΕ ΙΔΙΑΙΤΕΡΗ ΠΡΟΣΟΧΗ ΤΗΝ ΠΑΡΑΚΑΤΩ ΕΝΟΤΗΤΑ

Η επιστημονική γνώση αντιπροσωπεύει τα διαχρονικά επιτεύγματα πολλών ερευνητών. Ένα κρίσιμο σημείο στη διαδικασία συγγραφής μιας ΔΔ ή οποιασδήποτε άλλης εργασίας (επιστημονικής και μη), είναι η ακριβής απόδοση της συμβολής των ερευνητών στην τεκμηρίωση της επιστημονικής γνώσης. Κατά τη συγγραφή της ΔΔ δεν πρέπει να γράφονται αυθαίρετα οι σκέψεις μας, και οι απόψεις - ευρήματα άλλων ερευνητών. Γράφονται οι απαραίτητες παραπομπές, οι οποίες υποδηλώνουν ότι τα ευρήματα ή οι επισημάνσεις που παραθέτονται έχουν γίνει από τους ερευνητές της παραπομπής. Σε περίπτωση που παρουσιάζονται φράσεις (-προτάσεις, ευρήματα τοποθετήσεις κά) άλλων ερευνητών στην ΔΔ χωρίς τις απαραίτητες παραπομπές, ελλοχεύει ο κίνδυνος της κατηγορίας για λογοκλοπή – plagiarism και αυτο-λογοκλοπή self-plagiarism (για περισσότερες πληροφορίες βλ APA, 2020, Κεφ. 8, σελ 253-278).
Οι συγγραφείς δεν παρουσιάζουν το έργο άλλου συγγραφέα σαν να είναι δική τους εργασία. Είτε παραφράζοντας, είτε παραθέτοντας τα γραφόμενα ενός συγγραφέα ακριβώς όπως έχουν δημοσιευθεί, είτε περιγράφοντας μια ιδέα που επηρέασε το έργο του συγγραφέα της ΔΔ, πρέπει να γίνει αναφορά στην πηγή (παραπομπή). 
Για περισσότερες πληροφορίες, οι συγγραφείς μπορούν να ανατρέξουν στα προτεινόμενα συγγράμματα του μαθήματος της Μεθοδολογίας Έρευνας. Σε γενικές γραμμές η λογοκλοπή (plagiarism) μπορεί να οριστεί ως ως:
«Η χρήση ιδεών ή φράσεων άλλων και η παρουσίαση αυτών ως δικές σας, σκόπιμα ή κατά λάθος». 
«Η χρήση ή η στενή παράφραση της γλώσσας και των ιδεών άλλων συγγραφέων και η παρουσίαση τους ως πρωτότυπης δουλειάς». 
«Όλα τα παρακάτω θεωρούνται λογοκλοπή: η παρουσίαση δουλειάς άλλων ως δικής σας, η αντιγραφή λέξεων ή ιδεών από άλλους χωρίς παραπομπή, η μη χρήση εισαγωγικών σε φράσεις που έχουν γράψει άλλοι, η χρήση παραπομπών που δεν ισχύουν, οι παραλλαγές φράσεων άλλων συγγραφέων χωρίς να κάνετε παραπομπή σε αυτούς, η εκτεταμένη αντιγραφή και παραλλαγή προτάσεων ή και παραγράφων χωρίς ή με παραπομπή». 
«Η λογοκλοπή περιλαμβάνει την κλοπή και παρουσίαση ιδεών ή λέξεων/φράσεων άλλων ως δικές σας, και την χρήση ιδεών ή λέξεων χωρίς παραπομπή». 

